28/12/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29407-Dirección Xeral de Infraestruturas - Ribeira

CLAVE: DH. W15.29407 A Dirección Xeral de Infraestruturas, da Cosellería de Medio Ambiente, Territorio e Infraestruturas, solicita autorización para as obras contidas no “Proxecto de trazado e Construción da obra: Mellora da estrada AC-303, Oleiros (AC-550) – Corrubedo, T. M de Ribeira, conforme aoas artigos 78 e 126 do Regulamento do dominio público hidráulico. Dos 8,16 Km de lonxitude actuarase nos primeiros 7.02 Km da seguinte forma: 1) Na primeira actuación, entre os puntos PQs 0+000 a 3+470, amplíase a sección actual de 5,50 m, tras demoler 0,50 m de firme a cada lado, ata 7-8 m, cos seus sobreanchos; frésanse 3 cm e exténdese unha capa de rodadura de 3 cm. Nesta actuación xeral plantéanse catro seccións específicas: - (ST-1) entre os PQs 0+000 e 1+810, dende Xenxides a Bretal, cunha senda peatonal de 1,50 m na marxe dereita, dado o carácter rural da zona. - (ST-2) entre os PQs 1+810 e 1+970, na zona de Bretal. Diséñanse beirarrúas a ambos dous lados da estrada, cun ancho de 1,50 m. - (ST-3) entre os PQs 1+979 e 2+310, no núcleo urbano de Bretal. Amplíase a plataforma na marxe esquerda e diséñase unha nova beirarrúa de 1,50 m de ancho. - (ST-4) entre os PQs 2+310 e 3+470, dende a zona de A Agra, no núcleo de Bretal ata Olveira; actúase na marxe esquerda implantando unha senda peatonal.2) Dende o PQ 3+470, na intersección das estradas AC-303 e CP-7304, ata o final do proxecto, actuarase sobre o firme existente e diséñase unha nova conexión coa estrada CP-7304. - (ST-5) entre os PQs 3+470 e 4+130, e entre os PQs 5+585 e 5+470. Actuarase sobre a marxe esquerda, proxectándose unha beirarrúa de ancho variable ata os peches existentes das fincas cun ancho mínimo de 1,50 m. - (ST-6) entre os PQs 4+130 e 4+270, e os PQs 6+890 e 7+020,288. Actuarase sobre as marxes da estrada actual, diseñando novas beirarrúas a ambos lados. - (ST-7) entre os PQs 5+740 e 6+890, proxéctase na marxe dereita unha senda peatonal de 1,50 m de ancho e gabia superficial de 1,00 m. As obras que afectan directamente ao dominio público supoñen unha prolongación das obras de drenaxe transversal, ademais das que corresponden ao drenaxe lonxitudinal, e son as seguintes: - Prolongación do paso existente no río Artes mediante taboleiro de vigas e lousa apoiada en estribos. - Prolongación do tubo de diámetro 1,20 m no río Sirves, no rego de Vilaverde e dos dous tubos de 0,60 m no río Longo. - Prolongación dos tubos existentes noutros regos de menor entidade. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 15 de decembro de 2011 O xefe do Servizo Territorial da Zona Galicia-Centro Asuncion Teresa Schweiger Gomes